કૉંગ્રેસના પ્રવક્તા રણદીપ સૂરજેવાલાએ પણ અરુણ જેટલી સામે મોરચો માંડતા એવો દાવો કર્યો હતો કે `માલ્યા સાથેની તેમની (જેટલી) મુલાકાત અંગે આઘાતજનક ઘટસ્ફોટ થયો તે મુદ્દે ચુપકીદી સેવીને જેટલી જાણે કે ગુનાની કબૂલાત કરી રહ્યા છે. કૉંગ્રેસના સાંસદ પી.એલ. પુનિયાએ ગુરુવારે એવો દાવો કર્યો હતો કે તેમણે સંસદના સેન્ટ્રલ હૉલમાં માલ્યા સાથે જેટલીએ મુલાકાત કરી હતી અને જો પોતે જૂઠા સાબિત થશે તો રાજકારણ છોડી દેશે એવી પણ અૉફર કરી હતી પરંતુ સરકાર અને જેટલી આનો પ્રતિસાદ આપી રહ્યા નથી અને આ બનાવનો સીસીટીવી ફૂટેજ પણ બહાર પાડી રહ્યા નથી અને આ મુદ્દે સંસદીય સચિવ પણ કોઈ પ્રતિસાદ આપી રહ્યા નથી એમ સૂરજેવાલાએ વધુમાં જણાવ્યું હતું.